Χάνκα Πάλντουμ

Η **Χάνκα Πάλντουμ** (γεννηθείσα την 28 Απριλίου 1956) είναι μία Βόσνια τραγουδίστρια της σεβνταλίνκα μουσικής και ιδρύτρια της δισκογραφικής εταιρείας Σαράγεβο Δίσκ. Θεωρείται ως μία από τις καλύτερες ερμηνεύτριες της σεβνταλίνκα του 20ου αιώνα και είναι δημοφιλής στην πατρίδα της, τη Βοσνία, καθώς και στις υπόλοιπες χώρες της πρώην Γιουγκοσλαβίας.

## Βιογραφία

### 1956-71: Παιδική ηλικία και οικογένεια
Η Χάνκα Πάλντουμ γεννήθηκε στην ανατολική Βοσνιακή πόλη Τσάινιτσε σε μία οικογένεια Βόσνιων Μουσουλμάνων, τους Μούγιο και Πέμπα. Η Χάνκα έχει έναν μεγαλύτερο αδερφό, τον Μουσταφά, και δύο αδελφές, τις Ράζα και Ρασήμα. Ο πατέρας της ήταν έμπορος ξυλείας και η μητέρα της ύφαινε χαλιά για οικονομική ενίσχυση της οικογένειας, καθώς ο μισθός του πατέρα της δεν επαρκούσε για μια οικογένεια των επτά ατόμων. Η Χάνκα, ως το μεγαλύτερο κορίτσι, άρχισε να βοηθά τη μητέρα της με τις δουλειές του σπιτιού από την ηλικία των πέντε. Στην ηλικία των επτά ετών, η οικογένειά μετακόμισε από το Τσάινιτσε στη γειτονιά Βράτνικ στο δήμο Στάρι Γκραντ του Σαράγιεβο.

Η Χάνκα άρχισε να τραγουδά στην πρώτη τάξη του δημοτικού σχολείου ως μέλος της χορωδίας. Συνέχισε να τραγουδάει σε όλη την παιδική της ηλικία και σε μια συνέντευξή της θυμήθηκε: «*Πήγαμε με το τρένο στο σπίτι της θείας μου, της αδερφής της μητέρας μου στο Ρούντο. Υπήρχαν πολλά τούνελ και άρχιζα να τραγουδώ όταν το τρένο έμπαινε σε ένα τούνελ, και σταματούσα όταν έβγαινε από ντροπαλότητα. Οι άλλοι επιβάτες ρωτούσαν ποιος τραγουδά τόσο όμορφα, αλλά εγώ κοίταζα έξω από το παράθυρο σαν να μην ήμουν εγώ. Αλλά μέσα μου, η καρδιά μου σκιρτούσε από χαρά.»*

Στην ηλικία των 12 ο αδερφός της Χάνκα, ο Σμάιλ, ένα μέλος του πολιτιστικού συλλόγου Bratstvo (*Αδελφότητα*), την ενθάρρυνε να κάνει αποδράσεις από το παράθυρό του δωματίου της για να τραγουδήσει στις εκδηλώσεις του συλλόγου, υποσχόμενος ότι θα την «καλύψει». Η Χάνκα έπραξε τοιουτοτρόπως, τραγουδούσε για 15 - 20 λεπτά και έτρεχε πίσω στο σπίτι της. Η διευθύντρια του Οίκου Πολιτισμού, η Μαριάν Ράβλιτς, ζήτησε από τους γονείς της να της επιτρέψουν να τραγουδήσει σε κάποιες τοπικές εκδηλώσεις. Ο πατέρας της το επέτρεψε, αλλά μόνο με την παρουσία του μεγαλύτερου αδελφού της, Μουσταφά, ο οποίος ήταν αυστηρός σαν πατέρας τους. Στη συνέχεια, η Χάνκα άρχισε να τραγουδά σε ερασιτεχνικούς διαγωνισμούς, στους οποίους κέρδισε πολλές φορές, με το βραβείο να είναι σοκολάτα με ρύζι ή δέκα εισιτήρια για τον κινηματογράφο. Μοιραζόταν τις σοκολάτες, αλλά τα εισιτήρια για το θέατρο παρέμεναν αχρησιμοποίητα λόγω της σοβαρότητας του πατέρα της.

Μετά από τρία χρόνια αγώνων, η Χάνκα έδειξε στους γονείς της το πάθος της για τη μουσική και εκδήλωσε την επιθυμία να εγγραφεί στο μουσικό σχολείο. Ο πατέρας της τη συμβούλεψε να εγγραφεί σε ένα σχολείο που θα οδηγούσε σε μια ασφαλή σταδιοδρομία, για να μπορέσει να βρει μια δουλειά που θα βγάζει χρήμα. Εκείνο τον καιρό, ο πατέρας της Χάνκα, ο Μούγιο, αρρώστησε βαριά και σύντομα πέθανε. Ο μικρότερος αδερφός της, Σμάιλ, πέθανε το 2007 από καρκίνο του πνεύμονα σε ηλικία 49 ετών.

### 1972-78: Ράδιο Σαράγιεβο, οι πρώτες ηχογραφήσεις και ο γάμος
Η Χάνκα Πάλντουμ πέρασε από ακρόαση στο Ράδιο Σαράγιεβο και ξεκίνησε μαθήματα φωνητικής. Μετά από δύο χρόνια σκληρής δουλειάς, πραγματοποίησε τις πρώτες της αρχειακές ηχογραφήσεις για τον ραδιοφωνικό σταθμό. Επρόκειτο για τραγούδια της σεβνταλίνκα, ένα παραδοσιακό Βοσνιακό είδος λαϊκής μουσικής. Η πρώτη της ηχογράφηση ήταν μία διασκευή του παλαιού σεβνταλίνκα *Moj behare* (*Tο Άνθος Μου*). Συνεχίζοντας με τον ίδιο τρόπο ηχογράφησε πάνω από 100 σεβνταλίνκα για τα αρχεία του σταθμού.

To 1973, στην ηλικία των 17 ετών, η Χάνκα Πάλντουμ ηχογράφησε και κυκλοφόρησε τον πρώτο της δίσκο 45 στροφών (Extended play), παραγωγής και σύνθεσης του Μιγιάτ Βόζοβιτς, που περιλάμβανε τα σινγκλ *Ljubav žene* (Η Αγάπη μιας Γυναίκας) και *Burmu ću tvoju nositi* (Θα Φορέσω Τη Βέρα Σου), με τη συνοδεία της μεγάλης λαϊκής ορχήστρας της Ραδιοτηλεόρασης του Σαράγιεβο. Η Χάνκα ηχογράφησε ακόμα 5 δίσκους 45 στροφών σε διάστημα 2 χρόνων, προτού κυκλοφορήσει το πρώτο της στούντιο άλμπουμ με τίτλο *Αγάπησα Άπιστα Μάτια* την 13 Φεβρουαρίου 1974

Το 1975 η Χάνκα κέρδισε το πρώτο βραβείο στο φεστιβάλ για ερασιτέχνες τραγουδιστές «*Pjevamo danu mladosti»* (Ημέρα Νέων Τραγουδιστών), με το τραγούδι «*Pokraj puta rodila jabuka*» (*Στην άκρη του Δρόμου, μια Μηλιά Kαρποφόρησε*), του Μιγιάτ Βόζοβιτς. Το βραβείο της ήταν η παραγωγή ενός σινγκλ με την δισκογραφική εταιρεία Σαράγιεβο Δίσκοτον, το οποίο δεν γνώρισε μεγάλη επιτυχία τότε αλλά με τον καιρό έγινε ευρύτερα γνωστό. Συνέχισε την συνεργασία της με τον Μιγιάτ Βόζοβιτς, που πίστευε ότι με το ταλέντο της θα γίνει μεγάλο αστέρι της λαϊκής μουσικής. Το τραγούδι που της σύνθεσε με τίτλο «*Voljela sam oči zelene*» (Αγάπησα Πράσινα Μάτια) σε διάστημα λίγων μηνών έγινε μεγάλη επιτυχία, και για πολύ καιρό ήταν η μουσική υπογραφή της που παραμένει επιτυχία στις χώρες της πρώην Γιουγκοσλαβίας. Υπάρχει επίσης η Σλοβενική εκδοχή του.

Στη συνέχεια έκανε ένα ντεμπούτο στο Φεστιβάλ Ίλιντζα με το τραγούδι *Ja te pjesmom zovem* (*Σε Καλώ με το Τραγούδι Μου*). Αρχικά το τραγούδι της αποκλείστηκε επειδή ένας κριτής, ο Μιλάν Ράντιτς, δημοσιογράφος στο επάγγελμα, θεώρησε ότι το κομμάτι ήταν ανάξιο του διαγωνισμού. Τελικά, ο τραγουδοποιός Τζούλιο Μάριτς διαμεσολάβησε την επαναφορά του κομματιού στον διαγωνισμό. Το τραγούδι της Χάνκα έγινε μεγάλη επιτυχία και είναι πλέον πολυτραγουδισμένο και πολυδιασκευασμένο από αρκετούς καλλιτέχνες..

Η Χάνκα γνώρισε τον πρώτο σύζυγό της, τον Μουραντίφ Μπρκίτς, ενώ εκείνος σπούδαζε λογοτεχνία στο Πανεπιστήμιο του Σαράγιεβο και εκείνη ήταν στο λύκειο. Μετά από 3-4 μήνες φιλίας άρχισαν να βγαίνουν, και στα τέλη του '70, μετά την αποφοίτησή του παντρεύτηκαν. Λίγο αργότερα, ο Μουραντίφ παρουσιάστηκε για υποχρεωτική υπηρεσία στον Γιουγκοσλαβικό λαϊκό στρατό, και η Χάνκα ξεκίνησε την πρώτη μεγάλη περιοδεία της στην Γιουγκοσλαβία με τον Μέχο Πούζιτς.

Με τον πρώτο σύζυγό της απέκτησαν δύο παιδιά: την Μινέλα και τον Μιρζάντ. Κατά την γέννηση του γιου τους κηρύχτηκε κλινικά νεκρή, αλλά τελικά επέζησε.

Η Χάνκα άρχισε να τραγουδά σε όλα τα στέκια της ελίτ στο Σαράγεβο μαζί με τον Ομέρ Πομπρίτς, έναν ταλαντούχο και δημοφιλή παίκτη του ακορντεόν, και έτσι κέρδισε εμπειρία στις ερμηνευτικές τέχνες. 

### 1979-82: ''Voljela sam, voljela'', ''Čežnja'' και ''Sanjam''[Επεξεργασία | επεξεργασία κώδικα]
Το 1979, ο σύζυγός της αποστρατεύτηκε. Τότε, με τη Χάνκα και τον Μπράτσο Ντίρλο, ίδρυσαν την δισκογραφική εταιρεία *Σαράγιεβο Δίσκ*. Υπέγραψαν ένα συμβόλαιο με το ροκ συγκρότημα *Vatreni Poljubac* (*Καυτό Φιλί*) του οποίου επικεφαλής ήταν ο Μίλιτς Βουκαζίνοβιτς. Μετά την ακρόαση του τραγουδιού του Μίλιτς *Volio sam volio* (*Αγάπησα, Αγάπησα*), ο Μουραντίφ πρότεινε στη Χάνκα να προχωρήσουν με την ηχογράφηση του κομματιού. Αρχικά η Χάνκα ήταν διστακτική γι'αυτό και ούτε ο Μίλιτς ενθουσιάστηκε ιδιαίτερα με την ιδέα: «*ήμουν λίγο επιφυλακτικός στην αρχή, αλλά με την ερμηνεία της Χάνκα, με την δύναμη και την ιδιοσυγκρασία της φωνής της, ήξερα ότι θα κατακτήσουμε τη Γιουγκοσλαβία»*, είπε ο ίδιος. Η ηχογράφηση έγινε στο οικιακό στούντιο του καινοτόμου παραγωγού και εθνο-ποπ συνθέτη Νικόλα Μπορότα - Ράντοβαν. Η συνεργασία τους ήταν καθοριστική για την σταδιοδρομία της και την άνοδό της στο καλλιτεχνικό στερέωμα. Το 1978, το *Voljela sam voljela* (*Αγάπησα, Αγάπησα*) της Χάνκα κέρδισε το κοινό και κατάφερε πάνω από ένα εκατομμύριο πωλήσεις αντίτυπων, το κοινό την αγάπησε και οι κριτικοί μουσικής την επαίνεσαν. Η Χάνκα έγινε διάσημη σε όλη τη Γιουγκοσλαβία και προσκλήθηκε να τραγουδήσει σε εκδηλώσεις και να διοργανώσει συναυλίες. Επίσης κέρδισε πολλά βραβεία και αναγνώριση, όπως το «Όσκαρ της Δημοτικότητας», 3 «Χρυσά Αστέρια», καθώς και τον τίτλο της καλλιτέχνιδας της χρονιάς.

Το 1979 ηχογράφησε το σινγκλ *Odreću se I srebra I zlata* (*Θα Αποκηρυχτώ Ασήμι και Χρυσό*). Παράλληλα εργάστηκε στον δίσκο της με τίτλο *Srebro i zlato* (*Ασήμι και Χρυσός).*

Επρόκειτο για προϊόν συνεργασίας του Μίλιτς Βουκαζίνοβιτς, ως κύριου τραγουδοποιού, με άλλα αναγνωρισμένα ονόματα από τον κόσμο της Γιουγκοσλαβικής παραδοσιακής, ποπκαι ροκ μουσικής: Γκόραν Μπρέγκοβιτς, Νίκολα Μπορότα-Ράντοβαν, Μπόντο Κοβάτσεβιτς, Μιγιάτ Μπόζοβιτς, Μπλάγκογιε Κόσανιν. Με την σκηνοθεσία του Νίκολα Μπορότα χρησιμοποιήθηκαν, για πρώτη φορά στην Γιουγκοσλαβική λαϊκή μουσική ιστορία, όργανα ηλεκτρονικής μουσικής και στοιχεία ποπ μουσικής, τα τραγούδια είχαν διαφορετική επεξεργασία ρυθμού και οι ερμηνείες της Χάνκα ακούστηκαν αλλιώτικες και πρωτότυπες.

Στο τραγούδι *Voljela sam, voljela* και στο άλμπουμ *Čežnja* (Λαχτάρα, 1980) συγχωνεύτηκαν στοιχεία λαϊκής και ροκ μουσικής. Το έργο δεν έγινε απόλυτα δεκτό από τους κριτικούς μουσικής, τους συνθέτες και τους συναδέλφους. Είπαν ότι η μουσική της υπονομεύει την παραδοσιακή λαϊκή μουσική. Ωστόσο, η Χάνκα, και η ομάδα της, πίστευε στον εαυτό της και στην επιτυχία της και ήταν σίγουρη ότι το υλικό αυτό, έστω ασυνήθιστο και αντισυμβατικό, ήταν εν τούτοις καινούργιο και καλοδουλεμένο.

Πράγματι, το *Čežnja* αγαπήθηκε από το κοινό, έσπασε πολλά ρεκόρ της μουσικής βιομηχανίας, και πραγματοποίησε πάνω από ένα εκατομμύριο πωλήσεις αντίτυπων, και τα τραγούδια με τη νέα λαϊκή-ροκ τεχνοτροπία προσέλκυσαν ακροατές που δεν γνώριζαν πολλά για τη λαϊκή μουσική ή τους ερμηνευτές της.

Με μη παραδοσιακή επιχειρηματική προσέγγιση η Χάνκα άρχισε να προσελκύει τα Μ.Μ.Ε. και το κοινό: όπως προώθησε το άλμπουμ *Čežnja* στο φεστιβάλ μουσικής Οπατίγια, έκανε το ίδιο και στο Βελιγράδι όπου διοργάνωσε την πρώτη της σόλο συναυλία στο Ντομ Σιντικάτα, με μουσικό παραγωγό τον Νίκολα Μπορότα-Ράντοβαν, τον Λαζάρ Ριστόβσκι στα πλήκτρα, τον Τζέμο Νόβακοβιτς στην κιθάρα, τον Σάνιν Καρίτς στο μπάσο, και τους Λιούμπισα Πάβκοβιτς και Μίτσο Ράντοβανοβιτς στα παραδοσιακά όργανα. Συνοδεύτηκε από μια περιοδεία στην Γιουγκοσλαβία, και όλα σχεδόν τα τραγούδια του δίσκου έγιναν επιτυχίες, ιδιαίτερα τα: *Crne kose* (*Μαύρα Μαλλιά*), *Zbog tebe* (*Εξαιτίας Σου*), *Čežnja* (*Λαχτάρα*) και *Zbogom* (*Αντίο*).

Το 1982 κυκλοφόρησε το άλμπουμ *Sanjam* (*Ονειρεύομαι*) με τον Μίλιτς Βουκαζίνοβιτς ως κύριο στιχουργό. Επρόκειτο για το κορυφαίο έργο της ζωής του Μίλιτς, και ανέδειξε τη Χάνκα από μια απλά δημοφιλή τραγουδίστρια ως μεγάλο αστέρι της Γιουγκοσλαβίας. Επειδή η δισκογραφική της δεν διέθετε μεγάλες εγκαταστάσεις μαζικής παραγωγής δίσκων, και λόγω της μεγάλης ζήτησης, ανέθεσε την παραγωγή και διανομή του δίσκου σε τέσσερις διαφορετικές εταιρείες. Η επιτυχία της Χάνκα ήταν ανήκουστη για την Γιουγκοσλαβική μουσική σκηνή, κέρδισε την αγάπη στα μάτια του κοινού και τον σεβασμό των κριτικών μουσικής.

### 1983-91: Južni Vetar, περιοδείες και συναυλίες
Η Χάνκα ξεκίνησε την περιοδεία της, και για πρώτη φορά στην ιστορία της λαϊκής μουσικής, πραγματοποιήθηκαν συναυλίες της σε μεγάλες αθλητικές εγκαταστάσεις και γήπεδα σε όλη τη Γιουγκοσλαβία. Στο *Ντομ Σιντικάτα* Βελιγραδίου έσπασε τα ρεκόρ με εξάντληση των εισιτηρίων για 14 συναυλίες σόλο σε 7 ημέρες. Σχεδόν όλα τα τραγούδια του νέου δίσκου έγιναν επιτυχίες, ειδικά το ομότιτλο *Sanjam* και το "*Ja te volim*" (*Εσένα Αγαπώ*). Ομοίως τα "*Ljubav je radost* *i bol*" (H *Αγάπη είναι Χαρά και Πόνος*) και "*Voljeni moj*" (*Αγαπημένη Μου*). Βραβεύτηκε με ένα Γιουγκοσλαβικό Αστέρι, 4 Όσκαρ δημοτικότητας, αρκετούς τίτλους ως καλλιτέχνιδα της χρονιάς, την χρυσή πλακέτα του ανθρωπιστικού βραβείου, και κέρδισε στα φεστιβάλ: Ίλιτζα,  Βόγκοστσα, ΜΕΣΑΜ και Ποσελού από 202 ραδιοφωνικά προγράμματα του Βελιγραδίου.

Η Χάνκα είναι μία από τις λίγες τραγουδίστριες που πραγματοποίησαν σόλο συναυλίες στις πολύ όμορφες αρένες "*Λισίνσκι*" στο Ζάγκρεμπ Κροατίας, "*Σάβα Σέντερ*" στο Βελιγράδι Σερβίας, και "*Ζέτρα*" στο Σεράγιεβο, την πρωτεύουσα της χώρας Βοσνία και Ερζεγοβίνη. Πραγματοποίησε και πολλές ανθρωπιστικές συναυλίες. Εκπροσώπησε τη Γιουγκοσλαβία στο Διεθνές Φεστιβάλ του Βερολίνου, τον καιρό που πολλοί μουσικοί παραγωγοί  ανταγωνίζονταν για τα δικαιώματα στο νέο υλικό της. Με τη βοήθεια του συζύγου της Μουραντίφ επέλεξε την Σέρβικη Jugodisk, από την οποία λέγεται ότι έλαβε το μεγαλύτερο μπόνους στην ιστορία της Γιουγκοσλαβίας. Το 1983 κυκλοφόρησε το άλμπουμ *Dobro došli prijatelji* (*Καλωσορίσατε Φίλοι*), με τραγούδια του Μίλιτς Βουκαζίνοβιτς.

Το 1984 κυκλοφόρησε ο επόμενος δίσκος με τίτλο *Tebi ljubavi* (*Για Σένα, Αγάπη Μου*), με τραγούδια του Μίσο Μάρκοβιτς, που έγινε τεράστια επιτυχία. Η μεγαλύτερη επιτυχία του άλμπουμ ήταν η μπαλάντα "*Ali pamtim još*" (*Αλλά Θυμάμαι Ακόμα*).

Το 1985, με το συνθέτη Μίοντραγκ Ίλιτς και το συγκρότημα Južni Vetar (*Νότιος Άνεμος*), ηχογράφησαν το άλμπουμ *Nema kajanja* (*Χωρίς Τύψεις*). Ήταν ένα από τα πιο πετυχημένα άλμπουμ της χρονιάς, που κυριάρχησε στο χώρο της παραδοσιακής ανατολικής λαϊκής μουσικής.

Το 1986 με τον Μϊλιτς Βουκαζίνοβιτς ηχογράφησαν το άλμπουμ *Bolno srce* (*Πονεμένη Καρδιά*), που έφερε πολλές επιτυχίες μαζί με μία νίκη στο φεστιβάλ της λαϊκής μουσικής "Βόγκοστσα" με το ομότιτλο τραγούδι "*Bolno srce*." Ο δίσκος περιλάμβανε το σεβνταλίνκα με τίτλο "*Sjećaš li se djevo bajna*" (*Θυμάστε την Στέλαρ Μέιντεν*) με τη μουσική συνοδεία του παίκτη ακορντεόν, Μίλοραντ Τοντόροβιτς..

Έκανε μία σύντομη εμφάνιστη στην τανία του Μπέντζαμιν Φιλίποβιτς με τίτλο *Praznik u Sarajevu* (*Διακοπές στο Σαράγιεβο*, 1991) στη σκηνή με τον Έμιρ Χάτζιχαφιζμπέγκοβιτς.

Η Χάνκα έκανε έναν δεύτερο γάμο με τον Φούαντ Χάμζιτς, που όμως, επίσης, κατέληξε σε διαζύγιο. Αργότερα αποκάλεσε αυτόν τον γάμο ένα «λάθος».

### 1992-95: Διάλυση της Γιουγκοσλαβίας
Την περίοδο 1992-1995, όταν η Γιουγκοσλαβία διαλύθηκε και ενεπλάκη σε πόλεμο, η Χάνκα έζησε ολόκληρο τον πόλεμο στη Βοσνία και Ερζεγοβίνη στο Σεράγιεβο.

### 1996–2008: ''Nek' je od srca'' and ''Žena kao žena''
Το 1999 η Χάνκα, κατόπιν συνεργασίας με τον Χάρι Βάρεσανοβιτς, τον τραγουδιστή του συγκροτήματος *Hari Mata Hari* (Χάρι Μάτα Χάρι), κυκλοφόρησε τον δίσκο με τίτλο *Nek 'je od srca* (*Ας Είναι Από Καρδιάς)*. Μαζί ηχογράφησαν το τραγούδι "*Crni snijeg*" (*Μαύρο Χιόνι*). Η μπαλάντα "Svaka rijeka moru stići će" (*Έκαστο Ποτάμι Θα Φτάσει στην Θάλασσα*) τιμήθηκε ως το «καλύτερο τραγούδι της χρονιάς» από τους ραδιοφωνικούς σταθμούς.

Το Νοέμβριο 2004 πραγματοποίησε μια μεγάλη συναυλία στην *Αρένα Ζέτρα*, σηματοδοτώντας τις 3 δεκαετίες της σταδιοδρομίας της. Στους καλεσμένους περιλαμβάνονταν οι: Χάλιντ Μπέσλιτς, Άλκα Βούιτσα, Γιόσιπα Λίσατς, Έσμα Ρετζέποβα, Σάσα Ματίς και Μίλιτς Βουκαζίνοβιτς.

Στα τραγούδια της που έγιναν επιτυχίες περιλαμβάνονται τα: "Žena kao žena" (*Μια Γυναίκα Σαν Γυναίκα*), "Što da ne" (*Γιατί Όχι*), "Σαράγιεβο" και "Dođi" (*Έλα Εδώ*) από τον δίσκο *Žena kao žena* που κυκλοφόρησε το 2006 με την Δισκογραφική Hayat. Η μπαλάντα "*Mojoj majci*" (*η Μητέρα Μου*) ήταν η μεγαλύτερη επιτυχία του άλμπουμ.

### 2008–14: ''Sevdah je ljubav'' και ''Što svaka žena sanja''
Την 7 Νοεμβρίου 2012, κατά τη διάρκεια μιας ανθρωπιστικής συναυλίας στην Ζένιτσα, η Χάνκα και η Σέρβα τραγουδίστρια Ντραγκάνα Μίρκοβιτς τραγούδησαν μαζί το τραγούδι για ντουέτο "*Kad nas vide zagrljene*" (*Όταν Μας Βλέπουν Αγκαλιά)*. Η επίσημη πρεμιέρα του κομματιού έγινε ένα χρόνο αργότερα, την 26 Νοεμβρίου 2013, που κυκλοφόρησε το μουσικό του βίντεο, το οποίο δείχνει την Χάνκα Πάλντουμ στο Σαράγιεβο να τραγουδά για τη Βοσνία, και την Μίρκοβιτς στο Βελιγράδι να τραγουδά για τη Σερβία. Προς το τέλος του βίντεο οι δύο τους συναντώνται στο Στάρι Μοστ στο Μόσταρ, αγκαλιάζονται και χορεύουν. Το βίντεο πρωταγωνίστησε στα Βοσνιακά και τα Σερβικά μέσα ενημέρωσης.

## Προσωπική ζωή

### Γάμοι και παιδιά
Ο πρώτος γάμος της Χάνκα Πάλντουμ ήταν με τον Μουραντίφ Μπρκίτς, τον διευθυντή της δισκογραφικής εταιρείας Σαράγιεβο Δίσκ. Παντρεύτηκαν το 1976 στη γενέτειρά του, το Τόμισλαβγκραντ. Μαζί απέκτησαν δύο παιδιά: την Μινέλα (γεννήθηκε το 1981) και τον Μίρζαντ (γεννήθηκε το 1985). Στον τοκετό του Μίρζα την ανακήρυξαν ως κλινικά νεκρή, αλλά τελικά επέζησε.

O γιος της, ο Μίρζα, είχε αρκετά μπλεξίματα με το νόμο. Το 2006 χτύπησε έναν πεζό με την μοτοσικλέτα του, την 26 φεβρουαρίου 2011 τραυματίστηκε σε ένα επεισόδιο πυροβολισμών στο Σαράγεβο, και την 14 Ιανουαρίου 2014 χτύπησε και τραυμάτισε σοβαρά τρεις γυναίκες όταν έπεσε πάνω τους ενώ βρισκόταν υπό την επήρεια αμφεταμινών. Η Χάνκα τον έστειλε σε ένα κέντρο απεξάρτησης από τα ναρκωτικά στη Γερμανία. Τον Νοέμβριο 2014 συνελήφθη αφού η αστυνομία βρήκε ένα πιστόλι και ηρωίνη στην κατοχή του. Μετά από αυτό το περιστατικό η Χάνκα τον πέταξε έξω από το σπίτι λέγοντας ότι η «ψυχή της πονά» αλλά δεν υπήρχαν άλλες εναλλακτικές.

### Κατηγορίες για βασανιστήρια
Τον Ιανουάριο 2013, ο Γκόραν Γκόλουμπ, ένας Σέρβος που ήταν αιχμάλωτος στο στρατόπεδο συγκέντρωσης Σιλό κατηγόρησε την Χάνκα Πάλντουμ ότι τον βασάνισε την 10 Φεβρουαρίου 1993 κατά τη διάρκεια του Πολέμου της Βοσνίας. Ο Γκόλουμπ είπε ότι ενώ ήταν κρατούμενος στο στρατόπεδο, η Χάνκα και ο Βόσνιος συνάδελφός της, ο τραγουδιστής Ντίνο Μέρλιν, είχε προγραμματιστεί να δώσουν μια συναυλία για τους στρατιώτες του Στρατού της Δημοκρατίας της Βοσνίας-Ερζεγοβίνης στο όρος Ίγκμαν, όπου βρισκόταν το Σιλό. Εκείνη την ημέρα, ο Γκόλουμπ ισχυρίζεται ότι είδε την Χάνκα Πάλντουμ να τριγυρίζει στο στρατόπεδο ντυμένη με μια στρατιωτική στολή, και όταν τον πρόσεξε να την κοιτάζει τον πλησίασε και του φώναξε «Τι κοιτάς;» Όταν δεν της απάντησε, η Χάνκα τον ρώτησε: «θες να με γαμήσεις; Αυτό είναι;» Όταν δεν απάντησε και πάλι, η Χάνκα τον διέταξε να καθίσει κάτω με απλωμένα τα πόδια, και μετά πάτησε τα γεννητικά του όργανα με όλη της τη δύναμη. Ο Γκόλουμ συνέχισε ισχυριζόμενος ότι τα σεξουαλικά βασανιστήρια είναι ο λόγος που δεν παντρεύτηκε ποτέ και ότι θυμάται εκείνο το μαρτύριο κάθε φορά που ουρεί. Η Χάνκα Πάλντουμ αρνήθηκε τις κατηγορίες και δήλωσε περαιτέρω ότι ουδέποτε πήγε σε Σιλό κατά τη διάρκεια του πολέμου. Δήλωσε ότι η πρώτη φορά που έφυγε από το Σαράγιεβο εν καιρώ πολιορκίας και πολέμου ήταν την 6 Σεπτεμβρίου 1993, λίγο μετά το άνοιγμα του Τούνελ του Σαράγεβο. Η ίδια και αρκετοί άλλοι τραγουδιστές, με συμπεριλαμβανόμενο τον Ντίνο Μέρλιν, πραγματοποίησαν μια εμφάνιση στο βουνό Ίγκμαν για τους Βόσνιους στρατιώτες. Όταν ρωτήθηκε αν είχε δει ή είχε οποιαδήποτε επαφή με Σέρβους αιχμαλώτους κατά τη διάρκεια του πολέμου, είπε «*Όχι! Ποτέ, ποτέ!*» Μετά τη συναυλία, αυτή και οι άλλοι τραγουδιστές επέστρεψαν στην πόλη του Σαράγιεβο, με ελικόπτερο.

Οι κατηγορίες προκάλεσαν αναταράξεις στο χώρο των μέσων ενημέρωσης των πρώην Γιουγκοσλαβικών χωρών. Η Σέρβα τραγουδίστρια Γελένα Καρλέουσα, κατά τη διάρκεια μιας τηλεοπτικής εμφάνισης στο τηλεοπτικό κανάλι Ροζ BH (τώρα Νόβα ΒΗ), πρόσφερε την υποστήριξή της στη Χάνκα .

Τον Μάρτιο 2013 η Χάνκα Πάλντουμ κατέθεσε μήνυση εναντίον του δικηγόρου του Γκόλουμπ, Ντούσκο Τόμιτς, για ψευδείς κατηγορίες για εγκλήματα πολέμου και βασανιστήρια. Τον ίδιο μήνα είπε: «*Όσο για μένα, ανυπομονώ να διεξαχθεί μία έρευνα για τους ισχυρισμούς που τονίστηκαν στα μέσα ενημέρωσης και ελπίζω να καθαριστεί το όνομά μου και να αποδειχθεί η αθωότητά μου. Ανυπομονώ να τελειώσουν όλα αυτά.*"

## Δισκογραφία

**[[Voljela sam oči nevjerne]]* (1974)
**Srebro i zlato* (1979)
**Sjajna zvijezdo* (1980)
**[[Čežnja (album)|Čežnja]]* (1980)
**[[Sanjam]]* (1982)
**[[Dobro došli prijatelji]]* (1983)
**[[Tebi ljubavi]]* (1984)
**[[Nema kajanja]]* (1985)
**Bolno srce* (1986)
**Gdje si dušo* (1988)
**Kani suzo izdajice / Tako me uzbuđuješ* (1989)
**Vjetrovi tuge* (1990)
**Nek' je od srca* (1999)
**Džanum* (2001)
**S' kim si - takav si* (2003)
**Žena kao žena* (2004)
**[[Što svaka žena sanja]]* (2013)

## Φιλμογραφία

### Ταινία

* *Praznik u Sarajevu* (*Διακοπές στο Σαράγιεβο*, 1991)

### Τηλεόραση

* *Në orët ε vona* (*Σε Βραδινές Ώρες*, 1982)
* *Nad lipom 35* (*Κάτω από τη [[Φιλύρα (φυτό)|Φιλύρα]]*, 2006)
* *Lud, zbunjen, normalan* (*Τρελή, Συγχυσμένη, Κανονική*, 2009-12), 2 επεισόδια

## Εξωτερικοί σύνδεσμοι

* 

Κατηγορία:Βόσνιοι μουσικοί

## Αναφορές